مصطفى العدوی

مصطفیٰ بن العدوی بن احمد شلبایہ (کنیت: ابو عبد اللہ) (پیدائش: 1374ھ، گاؤں منیة سمنود)، ایک مصری محدث ہیں۔
انھوں نے ثانوی تعلیم کے مرحلے میں ہی اپنے گاؤں کے مشایخ کے ہاتھوں قرآنِ مجید حفظ کر لیا تھا۔ ابتدا میں وہ اپنے گاؤں کے کتّاب (مکتب) میں داخل ہوئے، پھر اپنے ہم عمروں کی طرح سرکاری تعلیمی مراحل طے کرتے ہوئے ضلعی مدارس میں تعلیم حاصل کی یہاں تک کہ ثانوی درجے تک پہنچے۔ اس کے بعد انھوں نے کالج آف انجینئرنگ میں خاص طور پر مکینیکل انجینئرنگ کے شعبے میں (1397–1398ھ) داخلہ لیا ۔

بعد ازاں وہ طلبِ علم کے لیے یمن روانہ ہوئے، جہاں انھوں نے مقبل بن ہادی الوادعی سے علم حاصل کیا اور 1400ھ سے 1404ھ کے درمیان ان کے دروس میں شرکت کی۔ پھر وہ مصر واپس لوٹے اور اپنے آبائی گاؤں میں ایک چھوٹی مسجد قائم کی، جہاں انھوں نے صحیح بخاری اور صحیح مسلم کی تدریس شروع کی، نیز تفسیر اور فقہ بھی پڑھاتے رہے۔ وقت گزرنے کے ساتھ ان کی شہرت پھیلتی گئی اور طلبہ کی تعداد بڑھتی گئی، چنانچہ انھوں نے ایک بڑی مسجد قائم کی جس میں ایک وسیع کتب خانہ بھی شامل تھا۔،

ان کی تصانیف فقہ، حدیث، مصطلحِ حدیث اور تفسیر پر مشتمل ہیں۔ ان کا ایک بڑا تفسیری منصوبہ سوال و جواب کی صورت میں ہے، جس کا عنوان ہے:
«التسهيل لتاويل التنزيل»۔ فقہ میں ان کی معروف کتاب «الجامع لاحكام النساء» پانچ جلدوں پر مشتمل ہے؛ جن میں چار جلدیں شرح کے لیے ہیں اور پانچویں جلد سوالات و تمرینات کے لیے مخصوص ہے۔ اسی طرح فقہِ عام پر ان کی ایک اور کتاب «الجامع العام فی الفقه والاحكام» ہے، علاوہ ازیں دیگر کئی تصانیف بھی ہیں۔
 تصانیف 
 البيان في معاني كلمات القرآن
 النور الساری فی شرح صحيح البخاري
 روضة المحبين في فضائل صحابة النبي الأمين
 فقه التعامل مع الوالدين
 المنتخب من مسند عبد بن حميد
 خطب العامة من الكتاب والسنة
 الصحيح المسند من أذكار اليوم والليلة
 الصحيح المسند من فضائل الصحابة
 الصحيح المسند من الأحاديث القدسية
 ردود على شبهات حول الإسلام
 تفسير الربانيين لعموم المؤمنين
 قبس مختار من صحيح الأذكار
 الجليس الصالح وجليس السوء
 تهذيب شرح العقيدة الطحاوية
 محمد رسول الله
 مختصر معارج القبول
 نیز فقہ، عللِ حدیث اور مصطلح پر دیگر کتب

 تحقیقی کام 
انھوں نے متعدد کتب کی تحقیق بھی کی ہے، جن میں سے چند یہ ہیں:
 المنتخب، امام حافظ عبد بن حمید
 الفرقان: بيان أولياء الرحمن وأولياء الشيطان، از شیخ الاسلام ابن تیمیہ
 الوابل الصيب من الكلم الطيب، از ابن قیم الجوزیہ
 شرح العقيدة الطحاوية، از ابن ابی العز الحنفی
 تفسير القرآن العظيم، از حافظ ابن کثیر

 حوالہ جات 

زمرہ:علمائے اہلسنت
زمرہ:مصری سلفی
زمرہ:باب حدیث/متعلقہ مضامین
زمرہ:ویکی ڈیٹا والے صفحات
زمرہ:ویکی ڈیٹا خاصیت 856 کے زیر استعمال صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:صفحات مع ویکی ڈیٹا حوالہ جات
زمرہ:صفحات مع استعمال P19 خاصیت
زمرہ:1954ء کی پیدائشیں
زمرہ:تصویر ویکی ڈیٹا سے ماخوذ
زمرہ:1374ھ کی پیدائشیں